text: 300 julekrybber på udstilling
  28 november 2012 kl. 17.14
  Sankt Ansgar Kirke i Bramming udstiller 300 julekrybber fra 40 forskellige lande. Udstillingen giver et indblik i hvordan forskellige kulturer påvirker fortællingen om jesusbarnet.
  I en krybbe fra Peru sidder Maria f.eks. som det mest naturlige med jesusbarnet på en lama i stedet for et æsel.
  Der er også en polsk krybbe lavet af slikpapir m.m.
  Udstillingen er blevet til takket været en privat samler og kan opleves de kommende fire dage i Sankt Ansgar Kirke.
  